
A V I Z

asupra proiectului de Lege privind aprobarea Ordonanţei de urgenţă a Guvernului nr.102/2011 pentru modificarea Legii nr.273/2006  privind finanţele publice locale


În conformitate cu prevederile art.95 şi 115 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de  Lege privind aprobarea Ordonanţei de urgenţă a Guvernului nr.102/2011 pentru modificarea Legii nr.273/2006  privind finanţele publice locale, transmis cu adresa   nr. PL-x 42 din 10 aprilie 2012, înregistrat sub nr.31/222 din 11 aprilie  2012. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este Cameră  decizională. 

Senatul, în calitate de primă Cameră sesizată, a adoptat proiectul de lege la data de 5  aprilie 2012, ca urmare a depăşirii termenului de adoptare, potrivit art. 115 alin. (5) teza a III-a din Constituţia României, republicată.

             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut proiectul de lege susmenţionat, în şedinţa din 18 aprilie 2012.



Proiectul de ordonanţă de urgenţă are ca obiect  de reglementare modificarea Legii nr.273/2006 privind finanţele publice locale, cu modificările şi  completările ulterioare, în  sensul diminuării cotelor defalcate din  impozitul pe venit cu 5,5%, măsură menită să asigure resursele necesare  finanţării  de la bugetul de stat a standardului de cost per elev/preşcolar în învăţământul preuniversitar


Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ nr.1239  din  24  noiembrie 2011. 

În urma dezbaterilor, cu unanimitate de  voturi, s-a hotărât avizarea   favorabilă a proiectului de lege.  


În raport  de obiectul şi conţinutul  reglementării, proiectul de lege face parte din categoria legilor ordinare.

